**Lazdijų r. Šeštokų mokyklos dalyvavimas projekto „Bendrojo ugdymo turinio ir organizavimo modelių sukūrimas ir išbandymas bendrajame ugdyme“ 1.3. veikloje „Ugdymo organizavimo ir mokymosi pagalbos teikimo modelių žemų mokinių pasiekimų gerinimui parengimas ir įgyvendinimas“**

**Projekto Nr.** 09.2.1-ESFA-V-726-04-0001
**Projekto trukmė** 2018 m. gegužės 31 d. – 2022 m. gegužės 30 d.

**Projekto trumpas apibūdinimas**

***1.3 veikla. Ugdymo organizavimo ir mokymosi pagalbos teikimo modelių žemų mokinių pasiekimų gerinimui parengimas ir įgyvendinimas.***

Lietuvos mokinių mokymosi rezultatai netenkina valstybės, švietimo bendruomenės ir visuomenės lūkesčių. PISA tyrimai rodo, kad šalyje yra daug mokinių, kurių pasiekimai žemi, ir mažai tų, kurie geba pasiekti aukščiausius pasiekimų lygmenis. Didelė dalis Lietuvos penkiolikmečių nepasiekia visų ciklų mokinių raštingumo 2 lygmens Europos Komisijos iškelto rodiklio (mažiau nei 15 proc.): skaitymo gebėjimų – net 25,1 proc., matematinio – 25,4 proc., gamtamokslio – 24,8 proc. Pagrindinio 3 lygmens nepasiekia 43,7 proc. penkiolikmečių. Taip pat pažymėtini dideli skirtumai tarp kaimo ir miesto mokyklų mokinių, berniukų ir mergaičių rezultatų. Projekto veikloje „Ugdymo organizavimo ir mokymosi pagalbos teikimo modelių žemų mokinių pasiekimų gerinimui parengimas ir įgyvendinimas“ numatytos veiklos situacijai pagerinti daugiausia žemų pasiekimų mokinių turinčiose mokyklose. Bus siekiama kartu su savivaldybėmis ir mokyklomis išgryninti pagrindines mokinių žemų pasiekimų priežastis, parengti ir išbandyti galimus ugdymo organizavimo ir mokymosi pagalbos teikimo modelius minėtoms priežastims šalinti ir mokinių pasiekimams gerinti, pasiūlyti parengtus ugdymo organizavimo modelius Lietuvos mokykloms, susiduriančioms su žemų mokinių pasiekimų problema. Taip pat daug dėmesio bus skiriama mokyklų komandų kompetencijų tobulinimui ir pokyčių ugdymo organizavimo procese skatinimui (pvz., rekomendacijos ugdymo planams).

Planuojami veiksmai

* Atrinkta 50 mokyklų iš 20 savivaldybių, kurių mokinių pasiekimai atskiroms sritims yra žemesni negu šalies vidurkis.
* Švietimo srities ekspertų padedamos, mokyklos rengs ir įgyvendins ugdymo organizavimo ir mokymosi pagalbos teikimo kaitos planus. Remiantis įgyvendinimo rezultatais, bus parengta modelių aprašai ir jų taikymo praktinis vadovas.
* Informavimo ir dalijimosi gerąja patirtimi susitikimai su savivaldybių ir mokyklų atstovais.
* Mokyklų komandoms rengiami vidiniai mokymai jiems aktualiomis temomis (po 16 akad. val. kiekvienai mokyklai).
* Konsultacijos mokykloms, norinčioms diegti parengtus ir išbandytus modelius (ne mažiau kaip 20).
* Atliktas modelių įgyvendinimo poveikio tyrimas 50 mokyklų (prieš ir po) ir pagal jį parengtos rekomendacijos nacionaliniam lygmeniui.

**Apie projekto įgyvendinimą Lazdijų r. Šeštokų mokykloje:**

**Tema**: „6-7 klasėse mokinių erdvinio suvokimo ugdymas matematikos pamokose“.

**Tikslas**:

1. Ugdyti mokinių erdvinio suvokimo kompetenciją.

**Uždaviniai**:

1. Tobulinti matematikos mokytojų erdvinio suvokimo ugdymo metodikos kompetenciją;
2. Mokyti mokinius pažinti, analizuoti ir kurti erdvines figūras, atlikti matematinius skaičiavimus;
3. Stiprinti matematikos ir kitų mokomųjų dalykų integracinius ryšius erdvinio suvokimo ugdymo kontekste.

**Projekto veiklų įgyvendinimo laikotarpis**: nuo 2020 m. spalio mėn. iki 2021 m. kovo mėn.